ГЛАВЕН СЧЕТОВОДИТЕЛ

Клас по НКП: ръководни служители, Код по НКПД: 24116002

I. ОСНОВНИ ДЛЪЖНОСТНИ ЗАДЪЛЖЕНИЯ

1. Ръководи, организира и осъществява предварителен, текущ и последващ вътрешен финансов контрол по спазването на финансовата и платежната дисциплина, правилното оформяне на първичните и официалните счетоводни документи, редовното извършване на инвентаризациите и отразяването на резултатите от тях.

2. Подписва заедно с ръководителя всички документи от финансово-имуществен характер, от които произтичат права и задължения за предприятието, подписва баланса и счетоводните отчети, както и всички отчети и сведения, които произтичат от счетоводни записвания.

3. Ръководи и организира счетоводната отчетност чрез оптимална централизация на счетоводните операции и осигурява своевременно отразяване в счетоводството на всички стопански операции.

4. Полага грижи за осигуряване на необходимите финансови средства за изпълнение на задачите за всички дейности на предприятието и осигурява най-рационалното им използване.

5. Организира своевременното осигуряване на ръководството с финансово-счетоводна информация на съответните равнища на управление, като извършва системен анализ на финансовото състояние и на финансовите резултати, а съвместно с ръководителите на другите функционални звена извършва текущ и последващ анализ за дейността на предприятието.

6. Участва в разработването на вътрешните нормативни документи на предприятието.

7. Организира и осъществява своевременното уреждане на сметните взаимоотношения с дебитори и кредитори, за уреждане взаимоотношенията с бюджета, общинските съвети и с банките, за провеждане инвентаризации и проверки на парични и Стоково-материални ценности, за уреждане взаимоотношенията с осигурителните фондове, за съхраняването на счетоводните документи и предаването им по установения ред в архива, за срочното предаване на счетоводните документи в съответните органи.

8. Предлага за назначаване и за повишаване квалификацията на счетоводните кадри.

9. Осигурява необходимата информация на юрисконсулта при оформяне на материали за установени липси и разхищения на парични средства и материални ценности, за неустойки и вреди по неизпълнение на договори и други.

10. Изпълнява и други конкретно възложени задачи, свързани с длъжността.

11. ОСНОВНИ ОТГОВОРНОСТИ, ПРИСЪЩИ ЗА ДЛЪЖНОСТТА

1. Отговаря за състоянието на финансовата дисциплина и недопускане на условия за разхищения и злоупотреби.

2. Отговаря за достоверността на финансово-счетоводните документи.

3. Отговаря за спазване на сроковете за погасяване на задълженията на предприятието.

III. ОРГАНИЗАЦИОННИ ВРЪЗКИ И ВЗАИМООТНОШЕНИЯ

1. Длъжността е пряко подчинена на изпълнителния директор на предприятието.

2. При изпълнение на длъжността се осъществяват организационни връзки и взаимоотношения с всички материалноотговорни лица в предприятието, с ръководителите на производствените звена и началниците на функционалните отдели и със служителите в счетоводството.

3. Осъществява контакти с представители на банкови, финансови, данъчни и контролни органи и институции.

IV. НЕОБХОДИМА КОМПЕТЕНТНОСТ ЗА ИЗПЪЛНЕНИЕ НА ДЛЪЖНОСТТА

1. Трябва да знае:

а) нормативните актове в областта на финансовата дейност, счетоводната отчетност и вътрешния финансов контрол;

б) нормативните актове свързани с данъчното и осигурително законодателство;

в) реда и условията за финансиране и кредитиране на стопанската дейност;

г) компютърните системи за счетоводна дейност;

д) основните положения на трудовото и гражданското законодателство.

V. ИЗИСКВАНИЯ ЗА ЗАЕМАНЕ НА ДЛЪЖНОСТТА

1. Образование: висше икономическо с образователно-квалификационна степен „магистър" или „бакалавър".

2. Друга квалификация: работа с компютър и добро владеене на английски език.

3. Професионален опит: над 5 години трудов стаж по специалността.

